Title: Osaamisen osoittaminen: kirjan lukeminen ja esittely
Course: Viestintä ja vuorovaikutus äidinkielellä, suomi (valinnainen), 3 osp / Julkinen materiaali > Section: Kieli ja kirjallisuus

Tehtävä arvioidaan asteikolla 1-5.

1) Valitse luettavaksi yksi seuraavista vaihtoehdoista:

- romaani
- runokirja
- novellikokoelma
- sarjakuva-albumi (Huom. ei sarjakuvalehti, esim. Aku Ankka)

Voit lainata kirjan koulun kirjastosta. Kirjastonhoitaja auttaa mielellään kirjan valinnassa.

2) Tee kirjaa lukiessasi muistiinpanoja seuraavista asioista:

- kirjan henkilöt
- kirjan juoni / aiheet / teemat
- suosikkikohdat / suosikkiruno / suosikkinovelli

Tarvitset näitä tietoja esitellessäsi kirjaa.

3) Kun olet lukenut, vastaa seuraaviin kysymyksiin Wordissa tai Power-Pointissa:

- Kirjan nimi, tekijä ja ilmestymisvuosi
- Mikä kirja on kyseessä? ( esim. romaani, sarjakuva-albumi jne.)
- Kirjan aihe: Mistä kirja kertoo?
- Kirjan henkilöt: esim. Millaisia kirjan päähenkilöt ovat? Entä sivuhenkilöt?  Kenestä kirjan henkilöstä pidit eniten?
- Kirjan juoni (lyhyesti)
- Kirjan miljöö eli tapahtumaympäristö
- Kirjan tyyli ja laji: Mitä lajityyppiä kirja mielestäsi edustaa (esim. jännitys, fantasia, kauhu, huumori, seikkailu, salapoliisiromaani)?
- Kirjan teema: Mitä kirja pohjimmiltaan käsittelee?
- Oma arviosi: Millainen lukukokemus kirja on? Millaisia ajatuksia kirja herättää? Mikä kirjasta jäi parhaiten mieleesi? Mistä pidit ja mistä et? Perustele!
- Suositus: Kenelle suosittelet kirjaa? Miksi?

Huom! Kirjaa ei esitellä suullisesti. Riittää siis vain kirjallinen esittely.