Title: Tehtävä: mainosanalyysi (parityö)
Course: Viestintä ja vuorovaikutus äidinkielellä, suomi (valinnainen), 3 osp / Julkinen materiaali > Section: Tekstitaidot

Etsikää mainos lehdestä tai internetistä. Mainos voi olla kuva, videomainos yms. Lisää esitykseen kuva mainoksesta tai linkki videoon.

Tehkää mainosanalyysistä PowerPoint-esitys seuraavien kysymysten avulla.

MAINOKSEN PERUSTIEDOT
Mitä mainostetaan? 
Kuka mainostaa?
Mistä osista mainos koostuu (kuvat, tekstit, otsikot, logot)?

MAINOKSEN KOHDERYHMÄ
Mikä on mainoksen kohderyhmä (esim. lapsiperheet, nuoret, eläkeläiset, koiranomistajat, naiset, miehet)?
Mistä kohderyhmän voi päätellä? 

MAINOKSEN ARVOT
Millaisia arvoja mainoksessa näkyy (esim. ympäristöarvot, perhearvot, elämyksellisyys, kauneusarvot)?

MAINOKSEN SISÄLTÖ
Onko mainoksen taustalla tarina (esim. viittaus tunnettuun satuun)?
Onko mainoksessa viittauksia muihin mainoksiin, medioihin tai myytteihin?
Millaista on mainoksen kieli/tekstit (yleiskieltä, puhekieltä, murretta)?
Millainen äänimaailma mainoksessa on? Huom. kysymys koskee mainosvideoita ja radiomainoksia.
Onko kyseessä mielikuvamainos? (Näkyykö itse tuote mainoksessa?)

MAINOKSEN TAVOITE
Millä asioilla herätetään mainoksen katsojan mielenkiinto?
Millaisia vaikutuskeinoja mainoksessa on käytetty (esim. faktatiedot, huumori, tunteisiin vetoaminen, pelottelu, liioittelu)?
Miten mainos onnistuu tavoitteessaan?

OMA ARVIO
Mikä mainoksessa oli hyvää ja mikä oli huonoa?
Miten mainoksesta saisi paremman?